L-għargħar staġjonali tax-xmara qaddisa tal-Indja, il-Ganges, kixef oqbra baxxi biex aktar katavri telgħu fuq il-banek tax-xmara fl-istat ta' Uttar Pradesh. Mijiet ta' katavri ġew midfuna fejn ix-xmara waqt il-mewġa riċenti tal-coronavirus fl-Indja. F'Mejju li għadda, vidjows u ritratti ta' iġsma neżlin mal-Ganges ixxukkjaw lin-nazzjon. Waqt li kkwota uffiċjal mill-belt ta' Allahabad, AFP irrapporta li fl-aħħar tliet ġimgħat kellhom jiġu kremati madwar 150 katavru. Fl-Indja: Mal-Covid-19 issa l-epidemija tal-Black Fungus ukoll L-uffiċjal spjega li qed jiġu kremati biss l-iġsma li qegħdin jiltgħu f'wiċċ l-ilma minħabba ż-żieda fil-livelli tal-ilma. Iż-żona inkwistjoni hija madwar kilometru bl-uffiċjal jistma madwar 500-600 katavru midfun hemm. Huwa maħsub li ħafna mill-iġsma jappartjenu għal individwi li mietu bil-virus bejn April u Mejju meta s-sistema tal-kura tas-saħħa fl-Indja kienet fix-xiefer minħabba ż-żieda ta' infezzjonijiet u n-numru ta' individwi li kellhom bżonn il-kura. Il-pajjiż bit-tieni l-akbar popolazzjoni fid-dinja ra l-isptarijiet jispiċċaw bla soddod u ossiġnu, bil-krematorji ma jistgħux ilaħqu bl-ammont kbir ta' mwiet. Imut il-Malti bil-Covid-19 fl-Indja li kellu jinġieb Malta llum .td_uid_3_60dae73fa5e60_rand.td-a-rec-img{text-align:left}.td_uid_3_60dae73fa5e60_rand.td-a-rec-img img{margin:0 auto 0 0}